Vážený pán starosta, vážený pán primátor,
dovoľujem si Vás osloviť v súvislosti s druhým kolom prezidentských volieb. Obraciam sa na Vás s výzvou, aby ste v miestnom rozhlase Vašej obce odvysielali nahrávku s hlasom podobným hlasu Roberta Fica. Nahrávka je zverejnená napr. tu http://www.youtube.com/watch?v=Wkbs6FPAW68 .
Podľa článku Na Myjave tlačia Ficov príhovor do obecných rozhlasov, ktorý bol uverejnený v dnešnom vydaní denníka SME (http://www.sme.sk/c/7147225/na-myjave-tlacia-ficov-prihovor-do-obecnych-rozhlasov.html), sa na obce okresu Myjava obrátil prednosta okresného úradu v Myjave Juraj Bakoš a požiadal ich, aby v miestnom rozhlase odvysielali nahrávku s príhovorom Roberta Fica. Považujem za nevhodné, aby sa predstavitelia štátnej správy takýmto spôsobom zapájali do volebnej kampane. V prípade, že ste nahrávku s hlasom Roberta Fica odvysielali, vyzývam Vás, aby ste v záujme zachovania vyváženého prístupu a objektívneho informovania obyvateľov Vašej obce v období predvolebnej kampane odvysielali aj nahrávku s hlasom podobným Robertovi Ficovi.
Upozorňujem Vás, že uvedenú nahrávku môžete odvysielať najneskôr do začiatku predvolebného moratória, teda do štvrtka 27. marca 2014 do 7:00 hod.
Vopred Vám ďakujem za pochopenie pre moju reakciu na nevhodné konanie pána prednostu Juraja Bakoša a ostávam s pozdravom

Juraj Bakoš
predseda Regionálneho združenia OKS v Trenčianskom kraji
http://www.oks.sk/author.php?juraj-bakos